Bugge begynte studiene ved arkitektlinjen på Norges tekniske høgskole i 1940, og etter fullførte studier fikk han en rekke oppdrag både i hjemdistriktet og i landet ellers. Han bidro til gjenreisningen etter andre verdenskrig, blant annet i Storgata i Molde i perioden fra 1945 til 1955, herunder tegninger til tollboden i 1954. Han fikk senere ansvar for tegningene til internatbygg blant annet på Nordvestlandet og i Molde, folkehøgskoler i Møre og Romsdal og Den samiske folkehøgskole i Karasjok.